ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004997

ขอให้แก้ไขปัญหาการจำหน่ายสินค้ากีดขวางทางเดินสัญจร บริเวณ บาทวิถี หน้าอาคารพาณิชย์ 2 ห้อง (ไม่ทราบบ้านเลขที่) ซอยสวนมะลิ 3 เขตป้อมปราบศัตรูพ่าย กรุงเทพมหานคร จุดสังเกต ติดกับสมาคมส่งเสริมจักรยาน เลขที่ 353/11 (สมาคมเก่าปิดทำการไปแล้ว) ซึ่งซอยฯ จะตรงข้ามกับโรงพยาบาลกลาง ลักษณะเป็นอาคารพาณิชย์ 2 ชั้น มี 2 ห้องติดกัน ทาสีเขียว เป็นพื้นที่ส่วนทรัพย์สินของพระมหากษัตริย์ เนื่องจากผู้ร้องแจ้งว่าบริเวณหน้าอาคารพาณิชย์ดังกล่าว พบว่ามีการตั้งร้านจำหน่ายสินค้า ประเภท ส้มตำ น้ำตก (ไม่ทราบรายละเอียดเกี่ยวกับเจ้าของร้าน) ทำการจำหน่ายบนรถเข็นขนาดใหญ่ นอกจากนั้นภายในร้าน จะมีการจำหน่ายเครื่องดื่ม ประเภท แอลกอฮอล์ ให้ลูกค้านั่งรับประทานในร้านด้วย ทำการจำหน่ายสินค้า ตั้งแต่เวลา 12.00-19.00 น. เป็นประจำทุกวัน (หยุดทุกวันอาทิตย์) ซึ่งผู้ร้องแจ้งว่าทางร้านมีการวางรถเข็น และวางกระทะทอดที่ใส่น้ำมันร้อน กีดขวางทางสัญจร และเกรงว่าน้ำมันจะกระเด็นใส่ผู้ที่เดินสัญจรผ่าน ส่งผลให้ได้รับความเดือดร้อน ไม่สะดวกในการเดินสัญจรผ่าน ประสบปัญหามาเป็นระยะเวลา 1 ปี เบื้องต้นผู้ร้องเคยแจ้งไปยังเจ้าหน้าที่ตำรวจจราจรสังกัดสถานีตำรวจนครบาลพลับพลาไชย ระยะเวลาเกือบ 1 เดือนแล้ว ซึ่งทางเจ้าหน้าที่แจ้งว่าจะประสานงานไปยังผู้กอง (บันทึกข้อมูลตามผู้ร้องแจ้ง) แต่ปัจจุบันยังประสบปัญหาอยู่เช่นเดิม จึงขอให้หน่วยงานที่เกี่ยวข้องแก้ไขปัญหาฯ เพื่ออำนวยความสะดวกให้แก่ประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata